《雪中忆昔五首》
元代·方回

忆昔湖天雪最奇，画船朝出暮归迟。
忍寒常竹怜高节，踏湿寻梅致好枝。
熟醉何尝知病酒，狂吟所至动成诗。
褵褷冻雀今相似，心欲高飞翅已垂。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。